|  |  |
| --- | --- |
| Puudutatud asutused vastavalt nimekirjale | 11.04.2024 nr 5-1/3/2024-2 |

**Detailplaneeringu osalise kehtetuks tunnistamise otsuse eelnõu ja projekteerimistingimuste eelnõu arvamuse avaldamiseks**

Saue Vallavalitsus annab teada, et Saue Vallavalitsuse 27. juuli 2010. aasta korraldusega nr 438 kehtestatud Kopli kinnistu detailplaneeringu osalise kehtetuks tunnistamise **Metsakopli** (katastritunnus: 72704:003:0348; 4,02 ha, maatulundusmaa 100%) katastriüksuse osas ning projekteerimistingimuste andmise eelnõu osas on võimalik arvamust avaldada.

Saue vallas Maidla külas asuv Kopli kinnistu detailplaneering kehtestati Saue Vallavalitsuse 27. juuli 2010. aasta korraldusega nr 438. Detailplaneeringu eesmärgiks oli olemasoleva Kopli kinnistu jagamine kaheks võrdseks kinnistuks, mille tulemusel moodustati Heinakopli ja Metsakopli katastriüksused. Planeeringu menetluse käigus jagati Heinakopli katastriüksus veel omakorda kaheks, kus ühele krundile (Õuekopli, 72704:003:0347) määrati ehitusõigus ühe üksikelamu ja selle juurde kuuluvate abihoonete ehitamiseks ning ülejäänud katastriüksus (Heinakopli, 72704:003:0349) jäeti jätkuvalt maatulundusmaaks, kuhu ehitusõigust ei määratud. Metsakopli katastriüksus (72704:003:0348), mis asus osaliselt miljööväärtuslikul alal, säilus olemasolev olukord ning see jäeti maatulundusmaaks. Detailplaneeringu materjalidest selgub, et Metsakopli katastriüksusele ei määratud tingimusi ning planeeringu põhijoonisel ei kajastatud Metsakopli katastriüksust kogu ulatuses. Põhijooniselt nähtub, et käsitletav ala on detailplaneeringus sisuliselt planeerimata jäänud. Lisaks on detailplaneeringu kehtestamisest möödas rohkem kui 13 aastat ning planeeringut ei ole täielikult ellu viidud. Eeltoodust tulenevalt on algatatud avatud menetlus Kopli kinnistu detailplaneeringu osaliselt kehtetuks tunnistamiseks Metsakopli katastriüksuse osas, eesmärgiga jagada katastriüksus üheks transpordi- ja kolmeks elamumaa krundiks ning määrata ehitusõigus kolme üksikelamu ja neid teenindavate abihoonete rajamiseks projekteerimistingimuste alusel.

Arvamused palume edastada hiljemalt **10. maiks 2024** e-postile aive.mikk@sauevald.ee või postiaadressil Kütise 8, Saue linn 76505, Saue vald.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse 27. juuli 2010. aasta korraldusega nr 438 kehtestatud Maidla küla Kopli kinnistu detailplaneeringu osaline kehtetuks tunnistamine Metsakopli katastriüksuse osas ja projekteerimistingimuste määramise otsuse eelnõu;
2. Metsakopli katastriüksuse skeem
3. Kopli kinnistu detailplaneeringu põhijoonis ja tehnovõrgud
4. Kopli kinnistu detailplaneeringu seletuskiri

Aive Mikk

+372 5270 869 aive.mikk@sauevald.ee